laion/Wikipedia-Exotic huggingface dataset:
কচ্ছ লোকসভা কেন্দ্র

কচ্ছ লোকসভা কেন্দ্রটি গুজরাত রাজ্যের ২৬ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ভূজ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল গুজরাটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত। এই লোকসভা কেন্দ্রে ১৯৫৭ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। লোকসভা কেন্দ্রটি ঝাড়খণ্ড রাজ্যের ১৮২ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৭ সালে নির্বাচন অনুষ্ঠিত হয়। ৭ টি কেন্দ্রের মধ্যে ১ টি বিধানসভা কেন্দ্র তফসিলী জাতি অথবা তফসিলী উপজাতিদের সংরক্ষিত। এই গুজরাতে প্রথম ১৯৬০ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য। আবদাস বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। মান্ডভী বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। ভূজ বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। অঞ্জার বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। গান্ধীধাম বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। রপার বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। মোরবি বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী বিনোদ চাভদা। সাধারণ নির্বাচন ২০১৯ গুজরাতের লোকসভা কেন্দ্রের তালিকা http://www.elections.in/gujarat/parliamentary-constituencies/kutch.html?utm_source=from_pctrack "All Members of Lok Sabha (Since 1952)"। New Delhi: Lok Sabha Secretariat। ১৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৫।  Surjit S. Bhalla. Citizen Raj: Indian Elections 1952-2019 (2019 [১] Prannoy Roy, Dorab R. Sopariwala . he Verdict:Decoding India's Elections (2019) [২] উইকিমিডিয়া কমন্সে কচ্ছ লোকসভা কেন্দ্র সম্পর্কিত মিডিয়া দেখুন। ভারতে লোকসভা কেন্দ্রের তালিকা লোকসভা নির্বাচনের ফলাফল সরাসরি ২০১৯ লোকসভা নির্বাচন
রুগেন

রুগেন (জার্মান: Rügen) উত্তর-পূর্ব জার্মানির উপকূলের কাছে অবস্থিত একটি দ্বীপ। জার্মানির মেকলেনবুর্গ-ফোরপমের্ন রাজ্যের অন্তর্গত এই দ্বীপটি বাল্টিক সাগরে অবস্থিত জার্মানির বৃহত্তম দ্বীপ। দ্বীপটি অনিয়মিত আকৃতির। এর দৈর্ঘ্য ৫১ কিলোমিটার এবং প্রস্থ ২৩ থেকে ৪৫ কিলোমিটার হতে পারে। দ্বীপের পশ্চিম উপকূলের ভূমি নিম্ন; এখানে সাগরের পানি অনুপ্রবেশ করে ইয়াসমুন্ড হ্রদের সৃষ্টি করেছে। দ্বীপের পূর্ব তীরে চুনাপাথরের খাড়া ঢাল সমুদ্র থেকে ১২০ মিটার উঁচুতে উঠে গেছে। ১৬১ মিটার উঁচু পিকবের্গ দ্বীপের সর্বোচ্চ বিন্দু। রুগেন দ্বীপটি রুগেনডাম নামের একটি দেড়-মাইল দীর্ঘ সড়ক ও রেলসেতুর মাধ্যমে জার্মানির মূল ভূখণ্ডের ষ্ট্রালজুন্ড শহরের সাথে সংযুক্ত। রুগেন ও মূল ভূখণ্ডের মধ্যবর্তী সরু সমুদ্রপ্রণালীটি ষ্ট্রেলাজুন্ড নামে পরিচিত। কৃষি ও মৎস্যশিকার এখানকার লোকদের প্রধান অববাহিকা। দ্বীপের অনেকগুলি সমুদ্র তীরবর্তী পর্যটনকেন্দ্র বা রিজর্ট আছে; এদের মধ্যে বিনৎস ও জেলিন উল্লেখযোগ্য। রুগেন দ্বীপের সবচেয়ে বড় শহরটির নাম বের্গেন, আর জাসনিৎস এর প্রধান বন্দর। এই দ্বীপে প্রায় ৭৩ হাজার লোকের বাস। Binz Jasmund National Park
২০১৯ ব্যালন ডি’অর

২০১৯ বালোঁ দর ছিল বালোঁ দরের ৬৪তম বার্ষিক অনুষ্ঠান, যা ফ্রান্স ফুটবল দ্বারা উপস্থাপিত হয়েছিল এবং এই অনুষ্ঠানে ২০১৯ সালের বিশ্বের সেরা ফুটবলারদের স্বীকৃতি দিয়েছে। ২০১৯ সালের ২রা ডিসেম্বর তারিখে ফ্রান্সের প্যারিসে বিজয়ীদের নাম ঘোষণা করেছিল। মেগান রাপিনু বিশ্বের সেরা মহিলা খেলোয়াড় হিসেবে ২০১৯ সালের বালোঁ দর ফেমিনিন জয়লাভ করেছেন। মাথেইস দ্য লিখ্‌ট ২১ বছরের কম বয়সী খেলোয়াড়দের মধ্যে বিশ্বের সেরা খেলোয়াড়ের জন্য ২০১৯ কোপা ট্রফি জয়লাভ করেছেন। ২০১৯ সালে বিশ্বের সেরা গোলরক্ষক হিসেবে অ্যালিসন বেকার উদ্বোধনী ইয়াশিন শিরোপা জয়লাভ করেছেন। "Ballon d'Or: Virgil van Dijk, Cristiano Ronaldo, Sadio Mane on shortlist for award"। BBC। ২১ অক্টোবর ২০১৯। সংগ্রহের তারিখ ৩১ অক্টোবর ২০১৯।  "Ballon d'Or 2019: Messi and Rapinoe win from Van Dijk and Bronze – as it happened"। Guardian। ২ ডিসেম্বর ২০১৯। সংগ্রহের তারিখ ৩ ডিসেম্বর ২০১৯।  "Megan Rapinoe couronnée Ballon d'Or féminin France Football en 2019" [Megan Rapinoe crowned France Football Ballon d'Or féminin in 2019] (ফরাসি ভাষায়)। France Football। ২ ডিসেম্বর ২০১৯। সংগ্রহের তারিখ ২ ডিসেম্বর ২০১৯।  "Matthijs de Ligt gagne le Trophée Kopa de meilleur joueur de moins de 21 ans" [Matthijs de Ligt wins the Kopa Trophy for best player under 21] (ফরাসি ভাষায়)। France Football। ২ ডিসেম্বর ২০১৯। সংগ্রহের তারিখ ২ ডিসেম্বর ২০১৯।  "Alisson Becker remporte le premier Trophée Yachine de meilleur gardien du monde" [Alisson Becker wins the first Yachine Trophy for best goalkeeper in the world] (ফরাসি ভাষায়)। France Football। ২ ডিসেম্বর ২০১৯। সংগ্রহের তারিখ ২ ডিসেম্বর ২০১৯।
ডাল

ডাল/ডাউল (Pulse) (বাংলা উচ্চারণ: [ডাল/ ডাউল] (শুনুন)) শিম গোত্রের অন্তর্গত খাদ্যশস্য। ডাল প্রধানত বিউলি, মুগ, মসুর, ছোলা, মটর, অড়হর, মাষকলাই, খেসারি প্রভৃতি শুঁটিজাতীয় মৌসুমি ফসলের শুকনো বীজ। সব রকমের ডাল মানুষের জন্য অন্ত্যন্ত প্রয়োজনীয় ও উপকারী। ডাল প্রোটিন প্রধান খাদ্য। এতে প্রোটিনের পরিমাণ শতকরা ২০ থেকে ২৫ ভাগ এবং অত্যধিক লাইসিন থাকায় ও দামে সস্তা হওয়ায় ডালকে প্রায়শই গরিবের আমিষ বলা হয়। প্রোটিন ছাড়াও ডালে পর্যাপ্ত শর্করা, চর্বি ও খনিজ লবণ থাকে। এতে গমের তুলনায় প্রায় দ্বিগুণ ও চালের তুলনায় প্রায় তিন গুণ প্রোটিন আছে। ভারতবর্ষে ডাল চাষ হয়, বিশেষত গাঙ্গেয় - ভাগীরথী উপত্যকায় ২৫০০-২০০ খ্রিস্টপূর্ব সময়ে এবং তারপরেও। ২৫০০-২০০ খ্রিস্টপূর্ব পর্যন্ত সময়ে প্রত্ন-উদ্ভিদবিদ্যার সাক্ষ্য পাওয়া গেছে। সেই সূত্রে এটাও জানা যায় প্রাচীনকালে বাংলা ডালের বিশেষ প্রচলন ছিল। পরবর্তী সময়ে ধীরে ধীরে বাংলায় ডালের প্রচলন বেশি করে শুরু হয়। ডাল একটি রবিশস্য, মূলত সারাদেশে এর চাষ বিস্তৃত। তবে বৃহত্তর ঢাকা, ফরিদপুর, যশোর, কুষ্টিয়া, রাজশাহী, কুমিল্লা, নোয়াখালী ও বরিশাল জেলায় বেশি চাষ হয়। অধিক ধানচাষের ফলে ডাল চাষের জমি পর্যায়ক্রমে কমে যাচ্ছে। দুই দশক আগেও ডাল চাষাধীন জমির পরিমাণ ছিল প্রায় ৩,৩০,০০০ হেক্টর। বর্তমানে দেশে চাহিদার তুলনায় ডাল উৎপাদন হয় অনেক কম। এ জন্য বিদেশ থেকে প্রচুর ডাল আমদানি করতে হয়। খেসারি ডাল মসুর ডাল মাষকলাই ডাল মুগ ডাল সোনামুগ ডাল সবুজমুগ ডাল মটর ডাল ছোলা ডাল অড়হর ডাল বিউলির ডাল কুল্থীর‌ ডাল রাজমা‌ ডাল তরকার ডাল বাংলাদেশে পশুখাদ্য হিসেবেই সাধারণত খেসারির চাষ হয়, তবে দেশের উত্তরাঞ্চলে খাদ্য হিসেবেও জনপ্রিয়। মসুর ডাল অত্যন্ত জনপ্রিয় ও ভোজের একটি প্রাত্যহিক পদ। ছোলা ও মাষকলাই মাঝেমধ্যে খাওয়া হয়। তবে রমজান মাসে ইফতার হিসেবে ছোলা ও এর ডাল (ডালের বেশন) ব্যাপক ব্যবহৃত হয়। এছাড়া ডাল থেকে নানা ধরনের খাবার তৈরি করা যায় যেমন খিচুড়ি, পিঁয়াজু, ঘুঘনি, চটপটি, ডালপুরি ইত্যাদি। ডাল বেটে শুকিয়ে নিয়ে তৈরি করা হয় ডালের বড়ি, যা গ্রামাঞ্চলের একটি পরিচিত খাদ্য৷ বিভিন্ন তরকারিতে এটি মিশিয়ে খাওয়া হয়৷ ডাল থেকে নানা রকম মিষ্টিজাতীয় দ্রব্যও তৈরি করা হয়। যেমন মুগের জিলিপি। শবে বরাতের দিন ডাল দিয়ে হালুয়া তৈরি করার রেওয়াজ আছে। তাছাড়া নিরামিষ খাদ্য তালিকায়ও এর বেশ পরিচিতি। মসুর ডাল[স্থায়ীভাবে অকার্যকর সংযোগ] মুগডাল[স্থায়ীভাবে অকার্যকর সংযোগ]
নকসং বোহাম

নকসং বোহাম (আনু. ১৯৪৮ – ১ ডিসেম্বর ২০১৯) ভারতের অরুণাচল প্রদেশের একজন রাজনীতিবিদ ছিলেন। তিনি অরুণাচল প্রদেশ বিধানসভা ও অরুণাচল প্রদেশ সরকারের মন্ত্রীসভার সদস্য ছিলেন। নকসং বোহাম ১৯৭৮ সালে জনতা পার্টির প্রার্থী হিসেবে নিয়াউসা কানুবারি বিধানসভা কেন্দ্রের বিধায়ক হিসেবে নির্বাচিত হন। এরপর, ১৯৮৪ সালে তিনি ভারতীয় জাতীয় কংগ্রেসের প্রার্থী হিসেবে উক্ত বিধানসভা কেন্দ্রের বিধায়ক হিসেবে নির্বাচিত হন। এছাড়াও, তিনি ১৯৯০ ও ১৯৯৫ সালে কানুবারি থেকে অরুণাচল প্রদেশ বিধানসভার বিধায়ক হিসেবে নির্বাচিত হয়েছিলেন। তিনি অরুণাচল প্রদেশ সরকারের বন, শিল্প, পঞ্চায়েত, আইএফসিডি, টেলিযোগাযোগ, অর্থনীতি ও পরিসংখ্যান প্রতিমন্ত্রীর পদও অলংকৃত করেছিলেন। নকসং বোহাম ২০১৯ সালের ১ ডিসেম্বর ক্যান্সারে আক্রান্ত হয়ে ৭১ বছর বয়সে প্রয়াত হন। "Arunachal Pradesh Assembly Election Results in 1978"। www.elections.in। সংগ্রহের তারিখ ২ ডিসেম্বর ২০১৯।  "Arunachal Pradesh Assembly Election Results in 1984"। www.elections.in। সংগ্রহের তারিখ ২ ডিসেম্বর ২০১৯।  "Arunachal Pradesh Assembly Election Results in 1990"। www.elections.in। সংগ্রহের তারিখ ২ ডিসেম্বর ২০১৯।  "Arunachal Pradesh Assembly Election Results in 1995"। www.elections.in। সংগ্রহের তারিখ ২ ডিসেম্বর ২০১৯।  "Ex-Arunachal Minister passes away"। The Assam Tribune। ২ ডিসেম্বর ২০১৯। সংগ্রহের তারিখ ২ ডিসেম্বর ২০১৯। [স্থায়ীভাবে অকার্যকর সংযোগ] "Former Arunachal Pradesh minister Noksong Boham dies at 71"। The Times of India। ২ ডিসেম্বর ২০১৯। সংগ্রহের তারিখ ২ ডিসেম্বর ২০১৯।  "Former Arunachal Pradesh Minister Noksong Boham No More"। The Sentinel। ২ ডিসেম্বর ২০১৯। সংগ্রহের তারিখ ২ ডিসেম্বর ২০১৯।
করুণা বন্দ্যোপাধ্যায়

করুণা বন্দ্যোপাধ্যায় (২৫ ডিসেম্বর ১৯১৯ – ১২ নভেম্বর ২০০১) একজন বাঙালি অভিনেত্রী। করুণা বন্দ্যোপাধ্যায়ের জন্ম হয় ব্রিটিশ ভারতে সাঁওতাল পরগনার মহেশপুরে। তার পৈতৃক বাড়ি ছিল বর্তমান বাংলাদেশের খুলনার পয়োগ্রামে। তার পিতার নাম শচীন্দ্রনাথ সেন এবং মাতা সুধা সেন। তার স্বামী সুব্রত বন্দ্যোপাধ্যায় কমিউনিস্ট ছিলেন। তিনি রাজনৈতিক কারণে ১৯৪৮ থেকে ১৯৫০ খ্রিষ্টাব্দ পর্যন্ত কারাগারে ছিলেন। সেই সময়ে করুণাদেবী কিছু করার জন্য গণনাট্য সঙ্ঘে যোগ দেন। সত্যজিৎ রায় পরিচালিত পথের পাঁচালী এবং অপরাজিত চলচ্চিত্রে সর্বজয়ার ভূমিকায় অভিনয় করে তিনি বিখ্যাত হন। তিনি শহুরে উচ্চশিক্ষিতা মহিলা হয়েও যেভাবে এক গ্রাম্যবধূর বাস্তব চরিত্রে অভিনয় করেন তা উল্লেখযোগ্য। এই দুটি চলচ্চিত্র ছাড়াও তিনি সত্যজিৎ রায়ের দেবী এবং কাঞ্চনজঙ্ঘা ছবিতে অভিনয় করেন। এছাড়া তিনি অভিনয় করেছেন মৃণাল সেনের ইন্টারভিউ অগ্রগামীর হেডমাস্টার, শম্ভু মিত্র এবং অমিত মৈত্রের শুভবিবাহ ছবিতে। গণনাট্য সঙ্ঘে তিনি দীর্ঘকাল ছিলেন। সেখানে সংকেত, জনান্তিকে তার অভিনীত নাটক। তিনি সলিল চৌধুরীর নাটকে অভিনয় করেছেন। এ ছাড়াও তিনি লিটিল থিয়েটার গ্রুপ এবং আরো কয়েকটি সংগঠনে অভিনয় করেছেন। তার রচিত গ্রন্থ: সর্বজয়া, অ্যান অ্যাকট্রেস ইন হার টাইম। তার চিঠি এবং ডায়রির সংকলন আরেক সর্বজয়া তার মৃত্যুর পরে প্রকাশিত। সংসদ বাঙালি চরিতাভিধান - সাহিত্য সংসদ ইন্টারনেট মুভি ডেটাবেজে Karuna Banerjee (ইংরেজি) Page from Lovefilm.com
কার্টুন পর্নোগ্রাফি

কার্টুন পর্নোগ্রাফি, শৈল্পিক বা যৌন পরিস্থিতিতে চিত্রিত বা অ্যানিমেটেড কাল্পনিক কার্টুন চরিত্রের প্রতিকৃতি। অ্যানিমেটেড কার্টুন পর্নোগ্রাফি বা ইরোটিক অ্যানিমেশন প্রাপ্তবয়স্ক অ্যানিমেশনের বৃহত ক্ষেত্রের একটি উপসেট, এর সমস্তটাতেই যৌনতা স্পষ্ট নয়। যেহেতু ঐতিহাসিকভাবে বেশিরভাগ কার্টুন শিশুদের জন্য উৎপাদিত হয়েছে, তাই কার্টুন পর্নোগ্রাফি কখনও কখনও সমালোচনার স্বীকার হয়ে থাকে। এটি জাপানে কিছুটা সাধারণ ব্যাপার, জাপানে হেনটাই বলতে যে কোন প্রকার বিকৃত যৌনাচারকে বোঝায়। কিন্তু জাপানের বাইরে হেনটাই একটি বিনোদনমূলক ধারার অংশ। চিত্র:Eveready Harton in Buried Treasure.ogv ইরোটিক অ্যানিমেশনের প্রথম উদাহরণগুলির মধ্যে একটি হ'ল দ্য ভার্জিন উইথ দ্য হট প্যান্টস, একটি স্ট্যাগ ফিল্ম যা একটি অ্যানিমেটেড সিকোয়েন্সে একটি স্বাধীন লিঙ্গ এবং অন্ডকোষ একটি নগ্ন মহিলাকে অনুসরণ করে এবং তার সাথে সহবাস করে, তারপরে একটি ইঁদুর ও বিড়ালের মধ্যে অনুপ্রবেশকারী সঙ্গম দেখানো হয়। আর একটি প্রাথমিক উদাহরণ হ'ল এভারেডি হার্টন ইন বুরিড ট্রেজার, একটি প্রাইভেট পার্টির জন্য ১৯৩৮ সালে তিন মার্কিন অ্যানিমেশন স্টুডিও দ্বারা নির্মিত ৬.৫ মিনিটের নীরব কালো-সাদা অ্যানিমেটেড চলচ্চিত্র। এটিতে এমন এক ব্যক্তি রয়েছে যার একটি বৃহৎ, চির খাড়া লিঙ্গ থাকে যাঁর অন্যান্য চরিত্র এবং খামারের প্রাণীদের সাথে বিভিন্ন দুর্ভাগ্যজনিত বিপর্যয়ের মধ্যে পড়ে, পাশাপাশি তার লিঙ্গটি আলাদা হয়ে যায় এবং নিজে নিজেই কাজ করে। ১৯৩২ সালে, হাকুসান কিমুরা (Uk 白山) উকিও -ই শৈলীর ছোঁয়া ব্যবহার করে জাপানের প্রথম ইরোটিক অ্যানিমেশন সুজুমি বন শেষ করেন। কার্টুন পর্নোগ্রাফির আইনি অবস্থান দেশ থেকে দেশে পরিবর্তিত হয়। পর্নোগ্রাফির সাধারণ আইন ছাড়াও কিছু কার্টুন পর্নোগ্রাফিতে যৌন ক্রিয়ায় লিপ্ত হওয়া সম্ভাব্য নাবালক (অর্থাৎ কম বয়সী) চরিত্রকে চিত্রিত করা হয়। এর প্রাথমিক কারণগুলির মধ্যে একটি হতে পারে অনেকগুলি কার্টুনের প্রধান চরিত্র যারা প্রাপ্তবয়স্ক নয় তাদের বৈশিষ্ট্যযুক্ত করে। কার্টুন পর্নোগ্রাফিতে সর্বদা যৌন ক্রিয়াকলাপ বা পরিস্থিতিতে নাবালিকাদের চিত্র পাওয়া যায় না, যদি যায় তবে সেটা শিশু পর্নোগ্রাফি সম্পর্কিত আইনের আওতায় পড়বে। পূর্ব-বিদ্যমান অঙ্কন তাত্ত্বিকভাবে কপিরাইট আইনের লঙ্ঘন হতে পারে। ইরোটিক কমিকস ললিকন শটেকন বিধি ৩৪ (ইন্টারনেট মিম) Cohen, Karl F. (১৯৯৭)। Forbidden Animation: Censored Cartoons and Blacklisted Animators in America। McFarland & Company, Inc.। আইএসবিএন 978-0-7864-0395-0।  Takuya Hasegawa『いとしのブルーフィルム』Seikyūsha, 1998, 94-96p উইকিমিডিয়া কমন্সে কার্টুন পর্নোগ্রাফি সংক্রান্ত মিডিয়া রয়েছে। Brunker, Mike। "'Toon porn' pushes erotic envelope online"। NBC News। NBC News। সংগ্রহের তারিখ ১০ ডিসেম্বর ২০১৮।
কোচ ভাষা

কোচ ভাষা একটি তিব্বতী-বর্মী ভাষা। ভারত ও বাংলাদেশের কোচ জাতির মানুষেরা এই ভাষাতে কথা বলেন। বৃহত্তর ময়মনসিংহের শেরপুর, নেত্রকোণা, কিশোরগঞ্জ, গাজীপুর এবং বরেন্দ্র অঞ্চলের পাবনা, বগুড়া, রাজশাহী, মালদহ, রংপুর, দিনাজপুর, জয়পুরহাট ও নওগাঁ জেলায় কোচরা বাস করে। কোচদের নিজস্ব ভাষা থাকলেও নিজস্ব কোন বর্ণমালা নেই। কেবল প্রবীণ ব্যক্তিরাই এ ভাষায় এখন কথা বলে। এথ্‌নোলগে কোচ (১৭তম সংস্করণ, ২০১৩) বাংলাদেশের নানান ভাষা; মুহাম্মদ হাবিবুর রহমান; পৃষ্ঠা নম্বর – ৮৩; প্রথমা প্রকাশন; প্রথম প্রকাশ – অমর একুশে গ্রন্থমেলা ২০১৪
ওয়াং ইউয়ানলু

ওয়াং ইউয়ানলু (সরলীকৃত চীনা: 王圆箓; প্রথাগত চীনা: 王圓籙; ফিনিন: Wáng Yuánlù ১৮৪৯ - ১৯৩১) ২০শ শতাব্দীর গোড়ার দিকে ডানহুং-এ মোগাও গুহাগুলির একজন তাওবাদী পুরোহিত ছিলেন। দুনুয়াং পাণ্ডুলিপি আবিষ্কারের কৃতিত্ব তাঁর। তিনি পশ্চিমা এবং জাপানি অভিযাত্রীদের কাছে অসংখ্য পুঁথি বিক্রির অর্থ দিয়ে এই স্থানটি পুনরুদ্ধারে ব্যস্ত ছিলেন। ওয়াং ইউয়ানলু ছিলেন একজন ভ্রমণকারী সন্ন্যাসী, মূলত শানসি প্রদেশের। তিনি ১৯ শতকের শেষ থেকে ২০ শতকের গোড়ার দিকে সক্রিয় ছিলেন। তিনি দুনুয়াং গুহা কমপ্লেক্সের একটি স্ব-নিযুক্ত তত্ত্বাবধায়ক এবং তাওবাদী পুরোহিত ছিলেন। তিনি ১৯৩১ সালে মোগাও গ্রোটোয়েসে মারা যান। এখন গুহা ১৬ নামে পরিচিত গুহাতে থাকা মূর্তি এবং অপেশাদার চিত্রকলা দেখতে দেখতে ওয়াং একটি গোপন দরজা লক্ষ্য করেন, যা অন্য গুহায় খোলে, পরে নাম রাখা হয় গুহা ১৭ বা "গ্রন্থাগার গুহা"। সেখানে তিনি হাজার হাজার প্রাচীন পাণ্ডুলিপিগুলির তখনও অপ্রকাশিত ক্যাশে পেয়েছিলেন, যার মধ্যে অনেকগুলি প্রাথমিক চীনা বৌদ্ধধর্মের সাথে সম্পর্কিত। তিনি পাণ্ডুলিপিগুলি স্থানীয় আধিকারিকদের কাছে সংরক্ষণের জন্য তহবিল সংগ্রহের লক্ষ্যে প্রথমে বলেছিলেন। কর্মকর্তারা তাদের পরিবহন, সংরক্ষণ ও অধ্যয়নের প্রস্তুতির জন্য গুহাটি পুনঃতদন্তের আদেশ দেন। পরে তিনি প্রত্নতাত্ত্বিক অরেল স্টেইনের কাছে অসংখ্য পাণ্ডুলিপিও বিক্রি করেন, যিনি রচনাগুলি বেশিরভাগ পছন্দসই বেছে নিয়েছিলেন। পরে পল পেলিয়ট তাদের মধ্যে সর্বাধিক মূল্যবান বলে মনে করা জিনিস কিনতে আসেন। পাণ্ডুলিপিগুলি আবিষ্কার এবং পাশ্চাত্যদের কাছে ডানহুয়াং পান্ডুলিপিগুলি আসল মূল্যের ভগ্নাংশ দামে (১৯০৭ সালে ২২০ পাউন্ড) বিক্রির সাথে জড়িত থাকার কারণে, ওয়াং "নন্দিত ও নিন্দিত" উভয়ই। আন্তর্জাতিক ডুনহুওাং প্রকল্প মাওাংদাই "IDP Chinese Collections"। IDP: International Dunhuang Project। ১১ ডিসেম্বর ২০১০। ১০ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Higham, Charles F.W. (২০০৮)। Encyclopedia of ancient Asian civilizations। New York: Facts On File। পৃষ্ঠা 369। আইএসবিএন 9781438109961। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Paragraph 1 in Neil Schmid "Tun-huang Literature", chapter 48 in Mair 2001. Jiqing, Wang (২০০৭)। "Aurel Stein's Dealings with Wang Yuanlu and Chinese Officials in Dunhuang in 1907" (পিডিএফ)। International Dunhuang Project News 30: 1–6। সংগ্রহের তারিখ ২৮ ডিসে ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Winchester, S (২০০৯-০৪-২৮)। The Man Who Loved China: The Fantastic Story of the Eccentric Scientist Who Unlocked the Mysteries of the Middle Kingdom। HarperCollins। পৃষ্ঠা 136–8। আইএসবিএন 978-0-06-088461-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
টিজুয়ানা বাইবেল

টিজুয়ানা বাইবেল (এইট পেজারস, টিলি-এন্ড-ম্যাক বুকস, জিগস-এবং-ম্যাগি বুকস, জো-জো বুকস, ব্লু -বাইবেল, গ্রে-ব্যাকস এবং টু বাই ফেরস নামেও পরিচিত) ছিল ১৯২০ থেকে ১৯৬০এর দশকের গোড়ার দিকে মার্কিন যুক্তরাষ্ট্রে সৃষ্ট হাতের তালু আকারের পর্ন কমিক বই। মহামন্দার সময়ে এগুলো দুর্দান্ত জনপ্রিয়তা অর্জন করেছিল। বেশিরভাগ টিজুয়ান বাইবেল ছিল সে সময়ের জনপ্রিয় ''ব্লন্ডি'', "বার্নি গুগল," "মুন মুলিনস", " পোপিয়ে ", " টিলি দ্য টয়লার ", " দ্য কাটজেনজামার কিডস," "ডিক ট্রেসি" র মতো জনপ্রিয় সংবাদপত্রের কৌতুক স্ট্রিপের পর্ন প্যারোডি। এই পুস্তিকাগুলির শিল্পী, লেখক এবং প্রকাশক সাধারণত অজানা, কারণ তাদের প্রকাশনা অবৈধ, গোপনীয় এবং বেনামে ছিল। শিল্পকর্মের গুণাগুণ নানাভাবে পরিবর্তিত হয়েছিল। বিষয়গুলি সাধারণত সুপরিচিত সংবাদপত্রের কমিক স্ট্রিপ চরিত্র, সিনেমার তারক এবং (খুব কমই) রাজনৈতিক ব্যক্তিত্ব সমন্বিত স্পষ্ট যৌন আচরণ, কপিরাইট বা মানবাধিকার আইনের প্রতি সম্মান ছাড়াই এবং অনুমতি ব্যতীত অবিচ্ছিন্নভাবে ব্যবহৃত হয়। সাধারণত টিজুয়ানা বাইবেল ওয়ালেট-আকারের ২.৫ ইঞ্চি × ৪ ইঞ্চি (৬৪ মিমি × ১০২ মিমি) -তে একটি আট-প্যানেল কমিক স্ট্রিপ ছিল সস্তা সাদা কাগজে ব্ল্যাক প্রিন্ট সহ এবং দৈর্ঘ্যে আট পৃষ্ঠার। United States প্রবেশদ্বার ছানা ট্র্যাক্ট ফ্যান ফিকশন Dōjinshi কার্টুন Spiegelman, A (১৯৯৭-০৮-১৯)। "Tijuana Bibles"। Salon.com। ২০১১-০৬-২৯ তারিখে মূল থেকে আর্কাইভ করা। সংগ্রহের তারিখ ২০০৯-০২-২৪।  Heer, J. (২০০২)। "Tijuana Bibles"। Gale Group। সংগ্রহের তারিখ ২০০৯-০৪-০২।  Bright, S (১৯৯৭-০৮-১৯)। "Dogeared Style: Tijuana Bibles"। Salon.com। ২০০৯-০১-১৪ তারিখে মূল থেকে আর্কাইভ করা। সংগ্রহের তারিখ ২০১৯-১২-০৩।  Adelman, Bob (১৯৯৭)। Tijuana Bibles: Art and Wit in America's Forbidden Funnies, 1930s–1950s। Simon & Schuster Editions। আইএসবিএন 978-0-684-83461-0।  Tijuanabible.org Tijuanabibles.org ওয়েব্যাক মেশিনে আর্কাইভকৃত ১ সেপ্টেম্বর ২০০৬ তারিখে কভার গ্যালারী ম্যাকগ্র্যাথ, জর্জ "অশ্লীল পুস্তিকা র্যাকেটে মুভি তারকারা কীভাবে ব্যবহৃত হয়" পুলিশ গেজেট, ১৯৫৫ সালের অক্টোবর। "The Tijuana Bibles Collection, 1930–1998"। Rubenstein Library, Duke University।
উজেশ রণচোড

উজেশ রণচোড (ইংরেজি: Ujesh Ranchod; জন্ম: ১৭ মে, ১৯৬৯) রোডেশিয়ার সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৩ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন তিনি। ১৯৯২-৯৩ মৌসুম থেকে ১৯৯৭-৯৮ মৌসুম পর্যন্ত উজেশ রণচোডের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন উজেশ রণচোড। ১৩ মার্চ, ১৯৯৩ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এরপর আর তিনি কোন টেস্টে অংশগ্রহণের সুযোগ পাননি। এটিই তার একমাত্র টেস্টে অংশগ্রহণ ছিল। ১৩ মার্চ, ১৯৯৩ তারিখে দিল্লিতে অনুষ্ঠিত টেস্টে তিনি তার একমাত্র উইকেট পান। বিখ্যাত ক্রিকেটার শচীন তেন্ডুলকর তার শিকারে পরিণত হন। এছাড়াও, এ টেস্টের মাধ্যমেই তার প্রথম-শ্রেণীর ক্রিকেটে যাত্রা শুরু হয়। "XI Of A Kind - Men who snared Tendulkar first"। Cricbuzz। সংগ্রহের তারিখ ১৭ আগস্ট ২০১৯।  "Which non-Test player has scored the most ODI hundreds?"। ESPN Cricinfo। সংগ্রহের তারিখ ১৭ আগস্ট ২০১৯।  গেভিন ব্রায়ান্ট অ্যালিস্টেয়ার ক্যাম্পবেল এক টেস্টের বিস্ময়কারী মনিকাল্যান্ড ক্রিকেট দল জিম্বাবুয়ের টেস্ট ক্রিকেটারদের তালিকা জিম্বাবুয়ের একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে উজেশ রণচোড (ইংরেজি) ক্রিকেটআর্কাইভে উজেশ রণচোড (সদস্যতা প্রয়োজনীয়) (ইংরেজি)
পিটার ফিলপট

পিটার ইয়ান ফিলপট (ইংরেজি: Peter Philpott; জন্ম: ২১ নভেম্বর, ১৯৩৪) নিউ সাউথ ওয়েলসের ম্যানলি এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৫ থেকে ১৯৬৬ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। সাম্প্রতিক সময়ে তিনি কোচের ভূমিকায় অবতীর্ণ হয়েছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। লেগ ব্রেক ও গুগলি বোলিংয়ের পাশাপাশি ডানহাতে কার্যকরী ব্যাটিংশৈলী প্রদর্শন করেছেন পিটার ফিলপট। নর্থ সিডনি বয়েজ হাইস্কুলে অধ্যয়ন করেছেন। ১৯৫৪-৫৫ মৌসুম থেকে ১৯৬৬-৬৭ মৌসুম পর্যন্ত পিটার ফিলপটের প্রথম-শ্রেণীর খেলোয়াড়ী জীবন চলমান ছিল। পিটার ফিলপট লেগ স্পিনার ছিলেন। কার্যকরী ব্যাটসম্যানের পাশাপাশি স্লিপ ফিল্ডার হিসেবেও অসাধারণ ভূমিকা রেখেছেন। ১৯৫৪-৫৫ মৌসুম থেকে ১৯৬৬-৬৭ মৌসুম পর্যন্ত নিউ সাউথ ওয়েলসের পক্ষে খেলেন। ১৯৬৬-৬৭ মৌসুমে অস্ট্রেলীয় একাদশের সদস্যরূপে নিউজিল্যান্ড গমন করেন। ১৯৬৩-৬৪ মৌসুমে কুইন্সল্যান্ডের বিপক্ষে নিউ সাউথ ওয়েলসের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ১৫৬ রান সংগ্রহ করেছিলেন। ১৯৬০-৬১ মৌসুমে ওয়েস্টার্ন অস্ট্রেলিয়ার বিপক্ষে ব্যক্তিগত সেরা বোলিং পরিসংখ্যান ৭/৫৩ দাঁড় করান। ১৯৬৩-৬৪ ও ১৯৬৪-৬৫ মৌসুমে নিউ সাউথ ওয়েলসের বেশ কয়েকটি খেলায় অধিনায়কত্ব করে দলকে পরিচালনা করেছিলেন। সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন পিটার ফিলপট। ৩ মার্চ, ১৯৬৫ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৬৬ তারিখে সিডনিতে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। ১৯৬৪-৬৫ মৌসুমে ওয়েস্ট ইন্ডিজের মাটিতে টেস্ট ক্রিকেটে অভিষেক ঘটে তার। পাঁচ টেস্ট নিয়ে গড়া ঐ সিরিজে ৩৪.৯৪ গড়ে ১৮ উইকেট দখল করেছিলেন। দেশে ফিরে ১৯৬৫-৬৬ মৌসুমে ইংল্যান্ডের মুখোমুখি হন। ব্রিসবেনে সিরিজের প্রথম টেস্টের প্রথমে ইনিংসে ৫/৯০ লাভ করেন ও ইংল্যান্ডকে জোরপূর্বক ফলো-অনে প্রেরণ করতে মুখ্য ভূমিকা পালন করেন। তবে, সিরিজের প্রথমে তিন টেস্টে মাত্র আট উইকেট লাভ করানোর ফসলস্বরূপ দলের বাইরে তাকে রাখা হয়। প্রথম সিরিজ শেষে ক্রিকেটবোদ্ধাদের অভিমত ছিল যে, হয়তোবা তিনি দলের সদস্যরূপে বহুদূর পাড়ি দেবার সক্ষমতা নিয়ে এসেছেন। ক্যারিবীয় অঞ্চলে ৩৪.৯৪ গড়ে ১৮ উইকেট পান। পরবর্তীতে তিন ইনিংসে ২৮১ রান খরচায় মাত্র তিন উইকেট পেয়েছিলেন। এর অল্প কিছুদিন পরই ক্রিকেট খেলা থেকে অবসর গ্রহণ করেন। এ সময়ে তিনি তার স্বর্ণালী সময়ে অবস্থান করছিলেন। এক পর্যায়ে শ্রীলঙ্কা দলকে পরিচালনা করার দায়িত্ব নেন। হারিয়ে যেতে বসা লেগ স্পিন চর্চার দিকে মনোনিবেশ ঘটান। পেশাদারী পর্যায়ে ইংল্যান্ডের ল্যাঙ্কাশায়ার লীগে খেলেন। ১৯৫৫, ১৯৫৯ ও ১৯৬০ সালে রামসবটমে এবং ১৯৬২ সালে ইস্ট ল্যাঙ্কাশায়ারের পক্ষে খেলেছেন। ক্রিকেট খেলা থেকে অবসর গ্রহণের পর প্রথিতযশা কোচ হিসেবে দায়িত্ব পালন করেছেন। "New South Wales v Queensland 1963–64"। ২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৬ জুন ২০১৩।  "Western Australia v New South Wales 1960–61"। ১১ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৬ জুন ২০১৩।  টম ম্যাককিবিন ফ্রান্সিস ওয়াল্টার্স কুইন্সল্যান্ড ক্রিকেট দল অ্যাশেজ সিরিজের তালিকা অস্ট্রেলীয় টেস্ট ক্রিকেটারদের তালিকা ইএসপিএনক্রিকইনফোতে পিটার ফিলপট (ইংরেজি) ক্রিকেটআর্কাইভে পিটার ফিলপট (সদস্যতা প্রয়োজনীয়) (ইংরেজি)
সাদিক হোসেন

সাদিক হোসেন হলেন ভারতের পশ্চিমবঙ্গের একজন বাঙালি লেখক ও গ্রাফিক ডিজাইনার। তিনি ২০১২ সালে যুব পুরস্কার লাভ করেন। সাদিক হোসেন ১৯৮১ সালের ১১ ডিসেম্বর পশ্চিমবঙ্গের দক্ষিণ চব্বিশ পরগণা জেলার মহেশতলায় জন্মগ্রহণ করেন। তিনি রিজওয়ানুর রহমানের ছাত্র ছিলেন। তিনি তার বিয়ের একজন সাক্ষীও ছিলেন। তার বিয়ের সাক্ষী হবার পর তাকে হুমকি প্রদান করা হয়েছিল ও তাকে রিজওয়ানুর রহমান জোরপূর্বক সাক্ষী হতে বাধ্য করেছেন এই মর্মে বিবৃতি প্রদান করতে বলা হয়েছিল। স্নাতকে পড়াকালীন সময় থেকে সাদিক হোসেন কবিতা লিখতে আরম্ভ করেন ও ২০০৭ সালে তিনি ছোটগল্প লেখা শুরু করেন। তিনি তার ছোটগল্প সংকলন সম্মোহন এর জন্য ২০১২ সালে যুব পুরস্কার লাভ করেন। দেবতা ও পশুপাখি (২০০৭) সম্মোহন (২০০৯) গিয়াস আলির প্রেম ও তার নিজস্ব সময় (২০১৩) রিফিউজি ক্যাম্প (২০১৭) হারুর মহাভারত (২০১৯) মোমেন ও মোমেনা (২০১০) "সাদিক হোসেন"। দুনিয়াদারি। ২১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৯।  "'Criminal conspiracy drove Rizwanur Rehman to suicide'"। The Times of India। ১৩ নভেম্বর ২০০৮। সংগ্রহের তারিখ ২৭ নভেম্বর ২০১৯।  "মৃত্যুভয় কাটিয়ে রিজ-ছাত্র পেলেন যুব সাহিত্য আকাদেমি"। এই সময়। ২৭ ডিসেম্বর ২০১২। সংগ্রহের তারিখ ২৭ নভেম্বর ২০১৯।  "Cop witness to cop threat in Todi case"। The Telegraph। ২৬ সেপ্টেম্বর ২০০৭। সংগ্রহের তারিখ ২৭ নভেম্বর ২০১৯।  "Rizwanur Rahman's marriage witness turns writer"। The Times of India। ৩ সেপ্টেম্বর ২০১৩। সংগ্রহের তারিখ ২৭ নভেম্বর ২০১৯।  "YUVA PURASKAR (2011-2019)"। Sahitya Akademi। সংগ্রহের তারিখ ২৭ নভেম্বর ২০১৯।  "কুলিক রোববারে আজ গ্রন্থসমালোচনা :হারুর মহাভারত(লেখক সাদিক হোসেন)"। কুলিকইনফোলাইন। ২০ অক্টোবর ২০১৯। সংগ্রহের তারিখ ২৭ নভেম্বর ২০১৯। [স্থায়ীভাবে অকার্যকর সংযোগ]